钦定古今图书集成/方舆汇编/职方典/第1343卷 > 形胜附
## 钦定古今图书集成/方舆汇编/职方典/第1343卷 > 形胜附

本府。〈高要县附郭。〉

《图经》：北望顶湖，万仞峙其后；南瞻铜鼓，四阜列其前。白沙冈驱羊于其左，烂柯山卧石于其右。旧志：“七星列岩窦之奇，二峡锁扶舆之气。” 《临封志》：据邕、桂、贺三江之口，诚控扼之地。《寰宇记》：“恩平当五州之要路，颇有贾人循海而至。”

《图经》：恩平，与广右接境，阻山濒海。

《郡志》：“延袤数千里。”

四会县

金冈绥水惟四会县，百僚山峙其北，《千岁岭》表其南，金鸡白马或翔或跃，绥江如带，环而绕之，亦名区也。附四会八景。《金鸡春晓》《仓冈夕照》。“《谷口樵归，江头渔聚》。贞山雨霁，洲渚流芳。千岁松风，上林梅月。”

新兴县

何坤载，《新州记》：“万山环绕。”

旧《志》：发自贝岭，绵亘数十里，衍为平陆，县治立焉。

卢溪自东南，锦溪自西南，交于县北。

峡山、车冈、桐村诸山𫔎其下。

山水高峻，势若建瓴，而气不泄。

《新州志》志称“四塞” ，信矣。瘴獠自昔患之。

《新州记》：“东安县立而盗贼息，风气日开，瘴疠衰少，民淳务简。”

阳春县

薛利和《春州记》：“一江中贯群溪，交流，岩泉有甘婪之奇，石穴擅金膏之异。”

阳江县

进揖二广退招四郡

高明县

“三玉” 内峙，列𪩘外环，仓步承诸溪之委，灵云插霄汉之巅，风气融蓄，必有当其盛者矣。

恩平县

三邑之交，万山之会，龙鼍金鸡，实冠南服。山麓名胜，则昔人所稽也。

广宁县

东北中宿，西北威州，当两粤之交，据四邑之地，新招、化蒙、化穆、化注，未可以僻小目也。扶溪、顾水，化险而夷，三面阻山，绥江南下，土田之沃，山川之固，亦足以为邑矣。

开平县

东横狮岭，西据马鞍，云宿之峰接天，“独鹤” 之流灌海，山川盘郁，亦壮观也。德庆州

据岭西之上游，扼广右之门户。北连五岭，南控三江，

江南虽割，境内以宁，若香山后拥，灵岩东开，固名胜之区而神仙之宅也，昔贤篇咏备之矣。《封川县》

北控临贺，西扼苍梧，当三江之口，为两粤之交，南汉霸业所肇基也，其形势足称矣。

开建县

忠谠《金缕》惟开建县。南下交、广，北走桂、连，忠谠之山，金缕之水，郁为人文，遂先岭表，以魁天下，岂偶然哉？